लिरगिरि टान्टी बिथांआ बुंनाय बादिब्ला ‘टी ट्रायब’ हारिखौ आसाम हादोरसायाव ब्रिटिसफोरा जबरजस्तियै लानानै फैयाखै, नाथाय बिथांमोनहा साहा बागानाव मावनानै रां मोन्नो थाखायसो आसाम हादोरसायाव गावनोगाव गोसो जानानै फैदोंमोन। बेनि ओंथिआनो जाबाय बिथांमोनहा आसाम हादोरसायाव गावनोगाव खामानि मावनोसो फैदोंमोन होन्ना बिथांआ बुंबावो। मोन 36 टी ट्रायबफोरल’ नङा नाथाय आडिवासि माहारिनि साफ्रोमबो सुबुंआनो आसाम हादोरसायाव सेडियुल ट्रायबनि गनायथिखौ मोन्नो हाया। बेनिखायनो आसाम सरकारा आसामनि थागिबि सुबुंफोरखौल’ सेडियुल ट्रायब बिमुंनि गनायथि होनायनि सोमोन्दै सावरायनो हागोन होन्ना बिथां बसुमथारिआ बुंबावो।